सो मोरिरी संरक्षित आर्द्रभूमि
सो मोरिरी अथवा मोरिरी झील (तिब्बती: ལྷ་མོའི་བླ་མཚོ; वायली: lha mo bla mtsho), भारत के केन्द्रशासित प्रदेश लद्दाख में चांगथंग पठार पर स्थित एक प्राकृतिक झील है। यह झील 4,522 मी॰ (14,836 फीट) की ऊंचाई पर स्थित है। यह भारत की अत्यधिक ऊँचाई पर स्थित झीलों में सबसे बड़ी है और अपनी जैवभूगोलिक विशेषताओं के कारण वर्तमान में रामसर स्थल के रूप में संरक्षित क्षेत्र है। झील से पानी का निकास न होने के कारण यह एक खारे पानी की झील है और इसके जलागम का मुख्य स्रोत पहाड़ों पर कि पिघलने वाली बर्फ़ है। कुछ लोग इसे अवशिष्ट झील (remnant lake) भी मानते हैं और इसके खारे जल को पुरा कालीन टीथीज सागर का अवशेष बतलाते हैं